CELEX: 32021R1820
Language: sk
Date: 2021-10-18 00:00:00
Title: Vykonávacie nariadenie Komisie (EÚ) 2021/1820 z 18. októbra 2021, ktorým sa mení vykonávacie nariadenie (EÚ) 2017/325, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike

19.10.2021   
               
               
                  SK
               
               
                  Úradný vestník Európskej únie
               
               
                  L 369/3
               
            
         VYKONÁVACIE NARIADENIE KOMISIE (EÚ) 2021/1820
         z 18. októbra 2021,
         ktorým sa mení vykonávacie nariadenie (EÚ) 2017/325, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 11,
         keďže:
         
                     (1)
                  
                  
                     Dovoz vysokopevnostnej priadze z polyesterov s pôvodom v Čínskej ľudovej republike do Únie podlieha antidumpingovým opatreniam v rozmedzí od 5,1 % do 9,8 %, ktoré sa uplatňujú v prípade vyvážajúcich výrobcov z ČĽR zaradených do vzorky. V prípade spolupracujúcich vyvážajúcich výrobcov, ktorí neboli zaradení do vzorky, bola uložená colná sadzba vo výške 5,3 %. Okrem toho bola vykonávacím nariadením Rady (EÚ) č. 1105/2010 (2)
                        . na dovoz vysokopevnostnej priadze z polyesterov uložená colná sadzba pre celú krajinu vo výške 9,8 %.
                  
               
                     (2)
                  
                  
                     V nadväznosti na revízne prešetrovanie pred uplynutím platnosti sa platnosť pôvodných opatrení vykonávacím nariadením Komisie (EÚ) 2017/325 (3) predĺžila o ďalších päť rokov.
                  
               
                     (3)
                  
                  
                     Vykonávacím nariadením Komisie (EÚ) 2019/1706 (4) sa dospelo k záveru, že spoločnosť Wuxi Solead Technology Development Co., Ltd (Wuxi Solead) spĺňa kritériá na to, aby sa mohla považovať za nového vyvážajúceho výrobcu, a jej názov sa doplnil do zoznamu spolupracujúcich spoločností nezaradených do vzorky.
                  
               
                     (4)
                  
                  
                     Spoločnosť po zmene svojho názvu (5) k 16. januáru 2020 požiadala 26. mája 2020 Komisiu o potvrdenie, že zmena názvu nemá vplyv na jej právo využívať výhody individuálnej sadzby antidumpingového cla, ktorá sa na ňu uplatňovala pod jej predchádzajúcim názvom.
                  
               
                     (5)
                  
                  
                     Komisia preskúmala predložené informácie a dospela k záveru, že zmena názvu nemá žiadny vplyv na zistenia vo vykonávacom nariadení (EÚ) 2019/1706, a konkrétne na sadzbu antidumpingového cla, ktorá sa na spoločnosť Wuxi Solead uplatňuje.
                  
               
                     (6)
                  
                  
                     Komisia 8. júla 2021 informovala zainteresované strany o svojich zisteniach a vyzvala ich, aby predložili pripomienky v stanovenej lehote. Neboli doručené žiadne pripomienky.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,
                  
               PRIJALA TOTO NARIADENIE:
         
            Článok 1
            
               1.   V prílohe k vykonávaciemu nariadeniu (EÚ) 2017/325 by sa odkaz na spoločnosť
               
                  
                              „Wuxi Solead Technology Development Co., Ltd.
                           
                           
                              I-sing City“
                           
                        
               mal považovať za odkaz na spoločnosť:
               
                  
                              „Jiangsu Solead New Material Group Co., Ltd.
                           
                           
                              I-sing City“
                           
                        
            
            
               2.   Doplnkový kód TARIC A977 uplatniteľný na čínskych spolupracujúcich vyvážajúcich výrobcov nezaradených do vzorky sa uplatňuje na spoločnosť Jiangsu Solead New Material Group Co., Ltd, I-sing City od 16. januára 2020. Akékoľvek konečné clo zaplatené za dovoz výrobkov vyrobených spoločnosťou Jiangsu Solead New Material Group Co., Ltd., I-sing City, ktoré presahuje antidumpingové clo stanovené v článku 1 ods. 2 vykonávacieho nariadenia (EÚ) 2017/325, pokiaľ ide o spoločnosť Wuxi Solead Technology Development Co., Ltd., sa vracia alebo odpúšťa v súlade s platnými colnými predpismi.
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 176, 30.6.2016, s. 21.
         
            (2)  Vykonávacie nariadenie Rady (EÚ) č. 1105/2010 z 29. novembra 2010 , ktorým sa ukladá konečné antidumpingové clo a s konečnou platnosťou sa vyberá dočasné clo na dovoz vysokopevnostnej priadze s pôvodom v Čínskej ľudovej republike a ktorým sa ukončuje konanie týkajúce sa dovozu vysokopevnostnej priadze z polyesterov s pôvodom v Kórejskej republike a na Taiwane (Ú. v. EÚ L 315, 1.12.2010, s. 1).
         
            (3)  Vykonávacie nariadenie Komisie (EÚ) 2017/325 z 24. februára 2017, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike (Ú. v. EÚ L 49, 25.2.2017, s. 6).
         
            (4)  Vykonávacie nariadenie Komisie (EÚ) 2019/1706 z 10. októbra 2019, ktorým sa mení vykonávacie nariadenie (EÚ) 2017/325, ktorým sa na základe revízneho prešetrovania pred uplynutím platnosti podľa článku 11 ods. 2 nariadenia Európskeho parlamentu a Rady (EÚ) 2016/1036 ukladá konečné antidumpingové clo na dovoz vysokopevnostnej priadze z polyesterov s pôvodom v Čínskej ľudovej republike (Ú. v. EÚ L 260, 11.10.2019, s. 42).
         
            (5)  Yixing Market Supervision Administration – Notice on Appoval for Registration of Alternation of Foreign-invested company (02821322-6) Corrigendum of Foreign-invested Company [2020] No. 01160001 Unified Social Credit Identifier: 91320282330802782.